Hable con ella

***Hable con ella*** é un filme español de 2002 dirixido e escrito por Pedro Almodóvar. Está protagonizado por Leonor Watling, Javier Cámara, Rosario Flores, Geraldine Chaplin e Darío Grandinetti entre outros. Gañou o premio Oscar ó mellor guión orixinal en 2002 e o Globo de Ouro á mellor película en lingua non inglesa en 2003. Entre os temas da película inclúense a dificultade de comunicación entre os sexos, a soidade e intimidade, segredos e infidelidades e a persistencia do amor trala perda.

É amplamente considerado un dos mellores filmes da década de 2000, e unha das obras mestras de Almodóvar.

## Sinopse 
Os camiños de Benigno (Javier Cámara) e Marco (Darío Grandinetti) crúzanse cando ambos acoden á mesma actuación de baile, pero finalmente coinciden de novo na clínica privada onde Benigno traballa. Alí está a enfermeira de Alicia (Leonor Watling), unha fermosa estudante de danza que permanece en coma e coa que Benigno comeza a obsesionarse. Marco está na clínica para visitar a súa moza Lydia (Rosario Flores), unha famosa matadora, tamén en coma despois de ser collida por un touro.

Mentres as vidas de Marco e Benigno xiran arredor das das dúas mulleres, a historia contén flashbacks que contan as vidas das catro persoas centrándose nas súas relacións.

Marco deixa a Lydia cando a súa anterior parella lle informa de que eles volveran a estar xuntos un mes antes de que ela sufrise o accidente. Decide marchar de España cara a Xordania, co obxectivo de escribir unha guía turística. Estando alí descobre nun xornal a morte de Lydia.

Mentres, Benigno é acusado de violar a Alicia, da que cre estar namorado - aínda que non se revela se é realmente culpable - está fortemente implicado e é enviado a prisión. Pouco despois inxire unha gran cantidade de pastillas para intentar quedar el tamén en coma e así poder reunirse novamente con Alicia. Porén, o exceso de pastillas acaba coa vida de Benigno.

Ironicamente, Alicia esperta pouco antes do nacemento do fillo froito da violación. Cando o bebé acaba de nacer, Alicia comeza coa rehabilitación para poder volver a camiñar. A película remata con Marco, sentando diante de Alicia, xirándose e sorríndolle, e logo volvéndose cara a diante.

## Personaxes 
* Javier Cámara como Benigno Martín
* Darío Grandinetti como Marco Zuluaga
* Leonor Watling como Alicia
* Rosario Flores como Lydia González
* Mariola Fuentes como Rosa
* Geraldine Chaplin como Katerina Bilova
* Pina Bausch como bailarina 'Café Müller'
* Malou Airaudo como Bailarina
* Caetano Veloso como cantante da festa "Cucurrucucú Paloma"
* Roberto Álvarez como doutor
* Elena Anaya como Ángela
* Lola Dueñas como Matilde
* Adolfo Fernández como neno do Valencia
* Ana Fernández como irmá de Lydia
* Chus Lampreave como porteira

## Acollida 
O filme recadou 9.285.469 dólares nos Estados Unidos e 41.716.081 dólares máis internacionalmente, para acadar os 51.001.550 dólares.

## Premios 
### Gañados 
* **Premios Oscar**: 
** Mellor guión orixinal (Pedro Almodóvar)
* Asociación de Críticos Cinematográficos da Arxentina ("Silver Condor"): Mellor película estranxeira
* **Premios BAFTA**: 
** Mellor película en lingua non inglesa
** Mellor guión orixinal (Pedro Almodóvar) 
* Festival Internacional de Cine de Bangkok ("Golden Kinnaree Award"): Mellor película e mellor director (Pedro Almodóvar)
* Premios Bodil: Mellor película non americana
* Premios Bogey: Mellor película estranxeira 
* Gran Premio BR do Cinema Brasileiro: Mellor película estranxeira
* Premios do Círculo de Escritores Cinematográficos (España): Mellor música orixinal (Alberto Iglesias) 
* Czech Lions: Mellor película estranxeira
* César Awards: Mellor película europea
* European Film Awards: mellor película, mellor director, (Pedro Almodóvar), mellor guión (Pedro Almodóvar)
* **Golden Globe Awards**: 
** Mellor película estranxeira
* Premios Goya (Spain): Mellor música orixinal (Alberto Iglesias) 
* Asociación de Críticos Cinematográficos de Los Angeles: Mellor director (Pedro Almodóvar) 
* Premio Diosa de Plata dos Xornalistas mexicanos ("Silver Goddess"): Mellor película estranxeira
* National Board of Review: Mellor película estranxeira
* Russian Guild of Film Critics ("Golden Aries"): Mellor película estranxeira
* Premios Satellite: Mellor guión (Pedro Almodóvar) 
* Festival Internacional de Cine de Sofía: Audience Award - Best Film
* Unión de Actores: Mellor actriz secundaria (Mariola Fuentes) 
* Asociación de Críticos Cinematográficos do Uruguai: Mellor película 
* Círculo de Críticos Cinematográficos de Vancouver: Mellor película estranxeira

### Nomeamentos 
* **Premios Oscar**: 
** Mellor director (Pedro Almodóvar)

## Notas